hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
-Ձեր կարծիքով՝ ո՞ւմ պետք է մեղադրանք առաջադրվի հաջորդիվ: Նախկին դատախազ Աղվան Հովսեփյանի անունն է շրջանառվում մամուլում:
-Ինչպես արդեն նշեցի՝ ես բացարձակ չեմ տիրապետում այդ գործի նյութերին: Քննչական խումբը, որն իրականացնում է գործի նախաքննությունը, բավարար ապացույցներ ձեռք բերելու պարագայում կարծում եմ չի հապաղի և կներգրավվի նոր մեղադրյալներ: Իսկ առհասարակ, ես չեմ կարող ենթադրել, թե ով ինչ կերպ է ազդել կամ «կեղծել» այս գործին առնչվող ապացույցները: Եթե կլինեն այդպիսիք, ապա, այո՛, նրանք չպետք է խուսափեն պատասխանատվությունից, և նրանց ևս պետք է մեղադրանքներ առաջադրվեն:
-Նախկին գլխավոր դատախազ Գևորգ Կոստանյանը 2008-ին նախագահի օգնականն էր և ինքն էր բացատրություններ տալիս «Մարտի 1-ի» հարցով ԱԺ ժամանակավոր հանձնաժողովին: Կարծում եք, նա և՞ս պետք է հարցաքննվի այդ  գործով:
-Գևորգ Կոստանյանն այդ ժամանակահատվածում եղել է ՀՀ նախագահի իրավական գծով օգնականը, ապա՝ ՀՀ գլխավոր դատախազը: Նա այս քրեական գործով ամենատեղեկացված բարձրաստիճան պաշտոնյաններից մեկն է, եթե ոչ ամենատեղեկացվածը: Այն, որ այս ծանր հանցագործությունը չբացահայտվեց, դա նաև նրա «շնորհիվ է»: 2008թ. մարտի 1-ի զոհերից Գոռ Քլոյանի հայրը՝ Սարգիս Քլոյանը բառացիորեն ասել էր, որ գլխավոր դատախազ Գևորգ Կոստանյանը տղամարդավարի խոստացել էր, որ սայլը տեղից կշարժվի, սակայն իրենք հասկացել են, որ այդ ամենը իմիտիացիոն բնույթ էր կրում: Իսկ իր հարցազրույցներից մեկի ժամանակ, Գևորգ Կոստանյանն արդարացել էր, թե երբ ինքը դարձել է գլխավոր դատախազ, Մարտի 1-ի դեպքերից արդեն հինգ տարի անցել էր, և շատ վկաներ արդեն երկրում չէին, իսկ շատ վկաներ արդեն չէին հիշում դետալներ: Սակայն նա անիմաստ էր համարել անգամ վկայի կարգավիճակում Քոչարյանի հարցաքննությունը և հայտարարել՝ Քոչարյանին կանչենք, հարցաքննենք, որ ի՞նչ ասի:
Աայսօր Հայաստանի 2-րդ նախագահ Ռոբերտ Քոչարյանն այս գործով անցնող ամենաառանցային մեղադրյալն է: Գևորգ Կոստանյանն իր այդ հայտարարություններով տեղնուտեղը «գնդակահարել էր» նախաքննական մարմնի աշխատանքը՝ գործը քննող քննիչներին և հսկող դատախազներին ուղղակիորեն «մեղադրելով» անգործության մեջ: Ուզում եմ հարցնել՝ իսկ 5 տարի ինչո՞վ էին զբաղված քննչական խումբն ու ՀՀ նախագահի իրավական գծով օգնական, ապա ՀՀ գլխավոր դատախազի պաշտոնին հանգրվանած Գևորգ Կոստանյանը: Թե՞ քրեական գործը հնեցվում էր, որ մոռացվի ու չբացահայտվի: Իսկ այսօր ՀՔԾ-ի պետ Սասուն Խաչատրյանին և քննչական խմբին սպասվում է ծանր աշխատանք, քանի որ արդեն իսկ անցել է շուրջ տասը տարի: Ես վստահ եմ, որ մարտի մեկի քրեական գործն ամբողջությամբ բացահայտվելու է և այն անձինք, որ անգամ չէին հրավիրվում որպես վկա հարցաքնվելու՝ ներգրավվելու են որպես մեղադրյալներ: Այս առումով Գևորգ Կոստանյանը ոչ թե մարտի 1-ի քրեական գործը ձախողած, այլև ամբողջապես խորտակած պաշտոնյա է: Անշուշտ, նա պետք է հարցաքննվի:
-Գևորգ Կոստանյանը հակադարձել է գլխավոր դատախազին ուղղված Ձեր հաղորդմանը՝ ասելով, թե Դուք գիտեք՝ ինչի համար է նա Ձեզ աշխաանքից ազատել, այս առթիվ ի՞նչ կասեք: Հավանական համարո՞ւմ եք այսօր Ձեր վերադարձը նախկին պաշտոնին:
-Գևորգ Կոստանյանը ինձ երբևէ հանդիպած լրջության հետ աղերս չունեցող պաշտոնյան է: Նա ինձ աշխատանքից չի ազատել, այլ միջնորդել է նախկին ՀՀ նախագահին՝ ինձ ազատել դատախազի տեղակալի պաշտոնից առանց իմ դիմումի: Գիտեք, այս մասին շատերն են ինձ հարցնում, և այստեղ ոչ մի տողատակ չկա: Սակայն, եթե Գևորգ Կոստանյանն ինչ-որ կերպ դեռ հակադարձում է, ապա ես խոստանում եմ ձեզ ապագայում տրամադրել ՀՔԾ-ում Գևորգ Կոստանյանի տված բացատրությունները: Եվ դուք կհամոզվեք, թե նա ինչպիսի մեծ հարգանքով է վերաբերվում ինձ: Եվ միայն այդ դեպքում դուք վերջապես կճանաչեք իրական Գևորգ Կոստանյանին:
Ցավում եմ, որ ոմանց թվում է, թե ես պաշտոնի «կռիվ եմ» տալիս: Բնավ՝ ոչ, հավատացած եղեք: Ես ինքնասիրություն ունեցող մարդ եմ և երբեք չեմ հանդուրժի անարդարությունը՝ որքան ժամանակ էլ անցնի: Շատ բաների մասին չեմ խոսի, միայն ասեմ, որ նախկին իշխանավորներից շատերը սարսափում են նույնիսկ Արմեն Դանիելյանին դատախազի պաշտոնին տեսնելու մտքից, էլ ուր մնաց՝ ես վերականգնվեմ: Այդ պարագայում քրեակատարողական հիմնարկների ծանրաբեռնվածությունը տասնապատիկ անգամ կավերանա, իսկ Հայաստանը գուցե և արտաքին պարտք չունենա:
Նախորդ նյութըՀԱՊԿ գլխավոր քարտուղար Յուրի Խաչատուրովն ազատվել է զբաղեցրած պաշտոնից
Հաջորդ նյութը«Վահագն Հարությունյանը գառի անմեղ աչքերով նայում էր երեսիս». մարտի 1-ի առանցքային դերակատար, թե՞ քավության նոխազ
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Բլինքենը Միրզոյանի ու Բայրամովի հետ քննարկել է կայուն խաղաղության համաձայնագրին ուղղված քայլերը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.